**Ministru kabineta rīkojuma projekta „Grozījums Ministru kabineta 2010.gada 10.novembra rīkojumā Nr.648 „**[**Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā**](http://www.likumi.lv/doc.php?id=221141)” **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījums Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – rīkojuma projekts) ir izstrādāts, pamatojoties uz Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 13.punktu, kas noteic, ja rezerves zemes fondā ieskaitītā zemes vienība ir valstij piederošā vai piekrītošā zeme un tā nepieciešama valsts funkciju īstenošanai, Ministru kabinets var izdot rīkojumu par zemes piederību vai piekritību valstij. Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmo daļu zemes vienība ar kadastra apzīmējumu 0100 064 0216 piekrīt valstij, 2.panta otrās daļas 1.punktu zemes vienības ar kadastra apzīmējumiem 0100 061 0210 un 0100 093 2159 piekrīt valstij, līdz ar to minētās zemes vienības ierakstāmas zemesgrāmatā uz valsts vārda. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība. | Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6.panta sestajai un septītajai daļai, kas noteic, ka Ministru kabinets līdz 2010.gada 30.decembrim izdod rīkojumu par zemes piekritību valstij, norādot to, kuras valsts institūcijas personā zeme ierakstāma zemesgrāmatā, vai to, ka zeme izmantojama zemes reformas pabeigšanai, tika izdots Ministru kabineta 2010.gada 10.novembra rīkojums Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”, ar kuru noteica, kādas zemes vienības ir saglabājamas valsts īpašumā un nododamas attiecīgo ministriju valdījumā.Ņemot vērā to, ka zemes īpašumu tiesiskās sakārtošanas process nav vēl līdz galam pabeigts, Izglītības un zinātnes ministrija (turpmāk – ministrija) visas nepieciešamās zemes vienības nevarēja iekļaut Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”. Kadastra objekta – zemes vienības – noteikšanai un reģistrēšanai Nekustamā īpašuma valsts kadastra informācijas sistēmā ir jāiesniedz Ministru kabineta rīkojums par tās piekritību vai piederību valstij, tādēļ ministrija ir izstrādājusi rīkojuma projektu, papildinot Ministru kabineta 2010.gada 10.novembra rīkojuma Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” 3.pielikumu ar zemes vienībām – zemes vienību 0,0580 ha platībā (zemes vienības kadastra apzīmējums 0100 064 0216) (bez adreses), zemes vienību 0,2130 ha platībā (zemes vienības kadastra apzīmējums 0100 061 0210) Meža ielā 1 k-1, Rīgā, un zemes vienību 0,1180 ha platībā (zemes vienības kadastra apzīmējums 0100 093 2159) Imantas 6.līnijā 2A, Rīgā, kas ļautu tās reģistrēt Nekustamā īpašuma valsts kadastra informācijas sistēmā un ierakstīt zemesgrāmatā uz Latvijas valsts vārda ministrijas personā.Informācija par zemes vienību (zemes vienības kadastra apzīmējums 0100 064 0216) (bez adreses), 0,0580 ha platībā.Zemes vienība ir starpgabals, kas atrodas starp Latvijas Universitātes īpašumā esošo nekustamo īpašumu (nekustamā īpašuma kadastra Nr.0100 064 2093) Kandavas ielā 2, Rīgā, un Vīlipa ielu. Nekustamais īpašums (nekustamā īpašuma kadastra Nr.0100 064 2093) Kandavas ielā 2, Rīgā, kam pieguļ zemes vienība, saskaņā ar Ministru kabineta 2014.gada 23.jūlija Ministru kabineta rīkojumu Nr.369 “Par valsts nekustamo īpašumu nodošanu Latvijas Universitātes īpašumā” ir nodots Latvijas Universitātes īpašumā valsts deleģēto funkciju nodrošināšanai – lai nodrošinātu likumā „Par Latvijas Universitātes Satversmi” definēto uzdevumu izpildi – iespēju iegūt akadēmisko un profesionālo augstāko izglītību, veiktu fundamentālus un lietišķus pētījumus humanitārajās, dabas, tehniskajās un sociālajās zinātnēs, kā arī organizētu atbilstošu tālākizglītību un interešu izglītību. Zemes vienība vēsturiski ir izveidojusies, nosakot ielu sarkanās līnijas, tādējādi atdalot to no nekustamā īpašuma (nekustamā īpašuma kadastra Nr.0100 064 2093) Kandavas ielā 2, Rīgā, sastāvā esošas zemes vienības ar kadastra apzīmējumu 0100 064 2093, uz kuras atrodas Latvijas Universitātes (līdz nodošanai Latvijas Universitātei, valsts īpašumā ministrijas personā) īpašumā esošas ēkas.Zemes vienības pašreizējais lietotājs ir Latvijas Universitātes Botāniskais dārzs un zemes vienība ir nepieciešama Latvijas Universitātei deleģēto valsts funkciju nodrošināšanai, kā arī lai nodrošinātu Latvijas Universitātes Botāniskā dārza zinātniski pētniecisko darbību.Saskaņā ar Rīgas ģeodēziskā centra 2003.gada 20.augusta zemes gabala pārskata plānu, zemes vienība izvietota uz bijušās 64.grupas 87.grunts daļas, kas pēc Rīgas pilsētas gruntsgabalu un ielu saraksta uz 1939.gadu ir bijis privātīpašums. Saskaņā ar Latvijas Valsts vēstures arhīva 1992.gada 9.maija izziņu Nr.Par-696, pamatojoties uz Likuma par izceļojošo vācu tautības pilsoņu nekustamu īpašumu pilsētās iegūšanu, īpašuma tiesības nostiprinātas Latvijas Kredītbankai (1940.gada 23.maija ieraksts). Rīgas pilsētas Zemes komisijas 2000.gada 23.marta izziņa Nr.1445 apliecina, ka uz 1994.gada 1.jūniju bijušais īpašnieks nav pieteicies un īpašuma tiesības nav atjaunotas. Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmo daļu, zemes vienība piekrīt valstij un ierakstāma zemesgrāmatā uz valsts vārda ministrijas personā.Informācija par zemes vienību (zemes vienības kadastra apzīmējums 0100 061 0210) Meža ielā 1, k-1, Rīgā, 0,2130 ha platībā.Atbilstoši Nekustamā īpašuma valsts kadastra reģistra datiem, uz zemes vienības atrodas būve – mācību korpuss (būves kadastra apzīmējums 0100 061 0210 001) Meža ielā 1 k-1, Rīgā. Minētā būve ietilpst valstij Rīgas Tehniskās universitātes personā piederošā nekustamā īpašuma (nekustamā īpašuma kadastra Nr.0100 561 0004) Meža ielā 1, Rīgā, sastāvā. Saskaņā ar Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījuma Nr.14921 I.daļas 1.iedaļas 1.1.ierakstu, ēkas saistītas ar zemes gabalu Meža ielā 1, Rīgā, zemes gabala platība 18669, kadastra Nr.0100 561 004 (ar Rīgas pilsētas Zemes komisijas 1998.gada 14.maija lēmumu Nr.19/26 “Par zemes gabala Rīgā, Meža ielā 1, platības un robežu plāna apstiprināšanu” apstiprinātais zemes robežu plāns nepilnā īpašuma - ēku un būvju īpašuma tiesību nostiprināšanai).Rīgas Tehniskā universitāte valsts nekustamo īpašumu lieto valsts deleģēto funkciju nodrošināšanai, likumā „Par Rīgas Tehniskās universitātes Satversmi” definētā uzdevuma izpildei – sagatavot starptautiska līmeņa zinātniekus, inženierus, ekonomistus, pārvaldes un vadības speciālistus, arhitektus un pedagogus, nodrošināt studiju un pētnieciskā darba nedalāmību un attīstīt Rīgas Tehniskās universitātes profilam atbilstošās zinātnes nozares, īpašu uzmanību pievēršot Latvijas tautsaimniecības prioritārajām zinātnes nozarēm.Zemes vienība atrodas uz bijušās 61.grupas 210.grunts daļas. Saskaņā ar Rīgas domes Īpašuma departamenta Zemju pārvaldes sniegto informāciju, vēsturiskais gruntsgabals (61.grupa 210.grunts) ir piederējis fiziskām personām, un bijušo īpašnieku mantiniekiem ar Rīgas pilsētas zemes komisijas 2005.gada 22.septembra lēmumu Nr.17/33 ir atzītas tiesības saņemt līdzvērtīgu zemi. Nekustamā īpašuma valsts kadastra reģistrā pieejamā informācija liecina, ka pamatojoties uz Valsts zemes dienesta Rīgas reģionālā nodaļas 2013.gada 5.jūnija aktu Nr.14-06-R1/65, zemes vienība iekļauta rezerves zemes fondā, līdz ar to nav šķēršļu zemes vienības īpašuma tiesību nostiprināšanai uz valsts vārda.Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 1.punktam zemes vienība piekrīt valstij un ierakstāma zemesgrāmatā uz valsts vārda ministrijas personā.Informācija par zemes vienību (zemes vienības kadastra apzīmējums 0100 093 2159) Imantas 6.līnijā 2A, Rīgā, 0,1180 ha platībā.Uz zemes vienības atrodas daļa no valstij piekrītošas būves - Rīgas Pedagoģijas un izglītības vadības akadēmijas sporta stadiona (pārējā daļa izvietota uz blakus esošām privātpersonām piederošām zemes vienībām un par zemes izmantošanu noslēgti nomas līgumi). Zemes vienība nepieciešama, lai nodrošinātu likumā „Par Rīgas Pedagoģijas un izglītības vadības akadēmijas Satversmi” definētā mērķa izpildi – dot iespēju studentiem iegūt augstāko profesionālo un akadēmisko izglītību un gatavību motivētai profesionālai darbībai, kas nodrošina absolventu konkurētspēju darba tirgū, kā arī attīstīt Rīgas Pedagoģijas un izglītības vadības akadēmijas specifikai atbilstošās zinātņu nozares. Saglabājot zemes vienību valsts īpašumā, Rīgas Pedagoģijas un izglītības vadības akadēmija varētu nodrošināt netraucētu piekļuvi sporta stadionam un tā pilnvērtīgu izmantošanu izglītības procesā. Nekustamā īpašuma valsts kadastra reģistrā zemes vienības lietošanas mērķis ir izglītības un zinātnes iestāžu apbūve (0901). Zemes vienība izvietota uz bijušās 93.grupas 248.grunts daļas. Saskaņā ar Latvijas Valsts vēstures arhīva 2003.gada 11.jūnija arhīva izziņu Nr.5-JP-4456/3, zeme ir piederējusi fiziskām personām. Zemes komisijas 2007.gada 13.februāra izziņa Nr.159 apliecina, ka uz bijušo zemes gabalu Rīgā, Imantas 6.līnijā, 93.grupa, 248.grunts, pieprasījums no bijušā īpašnieka vai viņa mantiniekiem nav saņemts un īpašuma tiesības nav atzītas. Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 1.punktam zemes vienība piekrīt valstij un ierakstāma zemesgrāmatā uz valsts vārda ministrijas personā.Saskaņā ar Nekustamā īpašuma valsts kadastra reģistra datiem, zemes vienību ar kadastra apzīmējumiem 0100 064 0216, 0100 061 0210 un 0100 093 2159 statuss ir rezerves zemes fonds. Rīkojuma projekts paredz grozīt Ministru kabineta 2010.gada 10.novembra rīkojuma Nr.648 „[Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā](http://www.likumi.lv/doc.php?id=221141)” 3.pielikumu, papildinot to ar trim zemes vienībām, kas ir piekritīgas valstij un ierakstāmas zemesgrāmatā uz valsts vārda ministrijas personā. |
| 3. | Projekta izstrādē iesaistītās institūcijas | Ministrija, Rīgas Tehniskā Universitāte, Latvijas Universitāte, Rīgas Pedagoģijas un izglītības vadības akadēmija. |
| 4. | Cita informācija | Nav. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Rīkojuma projektā risinātie jautājumi neparedz ieviest izmaiņas, kas varētu ietekmēt plašas sabiedrības intereses. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija, Rīgas Tehniskā Universitāte, Latvijas Universitāte un Rīgas Pedagoģijas un izglītības vadības akadēmija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Ministru kabineta rīkojums „Grozījums Ministru kabineta 2010.gada 10.novembra rīkojumā Nr.648 „[Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā](http://www.likumi.lv/doc.php?id=221141)” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”.Izdevumus, kas saistīti ar īpašuma tiesību reģistrāciju zemesgrāmatā, segs Rīgas Tehniskā Universitāte, Latvijas Universitāte un Rīgas Pedagoģijas un izglītības vadības akadēmija to apstiprinātā budžeta ietvaros. |

Anotācijas II, III, IV un V sadaļa – projekts šīs jomas neskar.

Izglītības un zinātnes ministre M.Seile

Vizē:

Valsts sekretāre S.Liepiņa

05.01.2015 15:40

1691

I.Rozenštoka

67047765, Ilze.Rozenstoka@izm.gov.lv